Chris Sanders

Christopher Michael Sanders (født 12. mars 1962), er en amerikansk animatør og filmregissør.

Sanders ble utdannet ved California Institute of the Arts, før han begynte å jobbe i The Jim Henson Company med figurdesign på produksjonen Muppet Babies. Han fortsatte til The Walt Disney Company der han jobbet med filmer som Skjønnheten og udyret (1991), Løvenes konge (1994) og Mulan (1998).

Han regisserte, sammen med Dean DeBlois, animasjonsfilmen Lilo og Stitch (2002), der han også ga stemme til Stitch.

Sanders skulle ha regissert Bolt, men sluttet under produksjonen og begynte å jobbe for Dreamworks, der han sammen med DeBlois skrev og regisserte han Dragetreneren (basert på bokserien av Cressida Cowell).

Sammen med Kirk De Micco regisserte han filmen Croods, som hadde premiere i 2013.

I 2020 hadde filmen The Call of the Wild premiere; denne filmen basert på Jack Londons roman fra 1903 med samme tittel var Sanders' første der han ikke delte regiansvaret med andre.

I 2024 hadde han premiere på spillefilmen The Wild Robot, som han både hadde skrevet manus til og regissert.

Referanser

 Eksterne lenker 


Kategori:Animatører fra USA
Kategori:Regissører fra USA
Kategori:Fødsler i 1962
Kategori:Personer fra Colorado Springs
Kategori:Skuespillere innen dataspill